অরিজিৎ সিং, মমতা শংকর সহ বাংলার ৯ জন পদ্মশ্রী সম্মান পাচ্ছেন

কলকাতা: রবিবার সাধারণতন্ত্র দিবস। ৭৬ তম সাধারণতন্ত্র দিবসের প্রাক্কালে পদ্ম সম্মান (Padma Award 2025) প্রাপকদের নাম ঘোষণা করলেন রাষ্ট্রপতি দ্রৌপদী মুর্মু (Droupadi Murmu President of India)। পদ্মশ্রী ছাড়াও পদ্মবিভূষণ এবং পদ্মভূষণ সম্মানপ্রাপকদের তালিকাও প্রকাশ করেছে কেন্দ্র। এ বছর মোট ১৩৯ জনকে পদ্মসম্মান দেওয়া হচ্ছে। পদ্মবিভূষণ পাচ্ছেন ৭ জন। ১৯ জন পাচ্ছেন পদ্মভূষণ সম্মান। পদ্মশ্রী দেওয়া হচ্ছে ১১৩ জনকে। সবচেয়ে চোখে পড়ার মত হল সঙ্গীত শিল্পী অরিজিৎ সিং (Arijit Singh), নৃত্যশিল্পী মমতা শংকর (Mamata Shankar), সাহিত্যিক নগেন্দ্রনাথ রায়-সহ বাংলার মোট ৯ জন এবার পদ্মশ্রী সম্মানে ভূষিত হতে চলেছেন।

পদ্মশ্রী প্রাপকদের তালিকায় রয়েছেন, প্রাক্তন ভারতীয় ক্রিকেটার রবিচন্দ্রন অশ্বিন, গায়ক অরিজিৎ সিংহ, মমতাশঙ্কর, পণ্ডিত তেজেন্দ্রনারায়ণ। পদ্মশ্রী সম্মান পেলেন উত্তর ২৪ পরগনার বিখ্যাত ঢাকি গোকুলচন্দ্র দাস। ১৫০ জন মহিলাকে দিনরাত প্রশিক্ষণ দিয়েছেন। শিখিয়েছেন ঢাক বাজানো। এই পুরস্কার পাচ্ছেন সরোদবাদক পণ্ডিত তেজেন্দ্র নারায়ণ মজুমদার। বাংলা থেকে পদ্মশ্রী সম্মান পেতে চলেছেন শিল্পপতি পবন গোয়েঙ্কা, শিল্পপতি সজ্জন ভজঙ্ক। সমাজকল্যাণমূলক কাজের জন্য পদ্মশ্রী পাচ্ছেন বিনায়ক লোহানি। এর পাশাপাশি স্বামী প্রদীপ্তানন্দ ওরফে কার্তিক মহারাজকে পদ্মশ্রী সম্মান দিচ্ছে কেন্দ্র। পদ্মশ্রী সম্মান দেওয়া হবে স্বাধীনতা সংগ্রামী লিবিয়া লোবো সরদেশাইকে। অলিম্পিক্সে ২০২৪ সালে সোনা জিতে বিশ্ববাসীকে তাক লাগিয়ে দিয়েছিলেন হরিয়ানার তিরন্দাজ হরবিন্দর সিংহ। এ বার তাঁকে পদ্মশ্রী সম্মানে সম্মানিত করা হচ্ছে। পদ্মসম্মানের তালিকায় এক কৃষকও। নাগাল্যান্ডে ফল চাষ করে নজর কেড়েছিলেন এল হ্যাংথিং।

আরও পড়ুন: শিয়রে দিল্লির নির্বাচন, ইস্তেহারে প্রতিশ্রুতির বন্যা শাহের

এ বছর পদ্মভূষণ পাচ্ছেন ভারতের হকি দলের প্রাক্তন গোলরক্ষক পিআর শ্রীজেশ।মরণোত্তোর পদ্মবিভূষণ পাচ্ছেন সঙ্গীতশিল্পী সারদা সিন‌হা, লেখক এমটি বাসুদেবন নায়ের এবং গাড়ি প্রস্তুতকারক কোম্পানি সুজ়ুকির প্রাক্তন কর্তা ওসামু সুজ়ুকি। এ ছাড়াও মরণোত্তর পদ্মভূষণ সম্মান পাচ্ছেন সঙ্গীত শিল্পী পঙ্কজ উদাস এবং রাজনীতিবিদ সুশীল মোদি।

দেখুন ভিডিও